en da en da da ro da da da sv da da en sv da en fr nl da da da da en en da da en da fr da da en
Nathanielsen, Dorthe - Nordic Women's Literature
Født i Qeqartarsuatsiaat (Fiskenæsset) i Nuuk kommune, har levet et traditionelt grønlandsk bygdeliv med mange børn, hårdt fysisk arbejde og uden kendskab til fremmedsprog. Skønt uden formel uddannelse var hun i mange år ansat som timelærer i bygdeskolen.
Hun havde sine fortællinger fra sin moster, den begavede fortæller Bibiane Mikkelsen, der tog sig af hende, da hun som otteårig mistede sin mor, og skrev dem ned for at kunne fortælle dem videre til en gammel kone, der lå blind og bundet til sin seng. Datteren sendte dem til Grønlands radio, og siden blev de udgivet under titlen Ujuânse Avalak, 1982.
Samlet i en ramme og ordnet kronologisk bærer slægtsberetningen, der rækker så langt tilbage, at den ældste stammoder med egne øjne skulle have set Hans Egede, dog tydeligt præg af litterær bearbejdning. Efter den næste bog, Aani, 1986, der blev en egentlig roman, har Dorthe Nathanielsen skrevet både noveller og digte.
Skrevet af: Kirsten Thisted
De oprindelige folk i Norden
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.